1975, 1999 మద్యకాలంలో బహ్రయిన్ ఏకపక్ష ఖైదులు, విచారణరహిత నిర్భంధం, హిస, బలవంతపు దేశబహిష్కరణ వంటి మానవ హక్కుల ఉల్లంఘన పెద్ద ఎత్తున జరిగాయి. 1999లో ఇసా అల్ ఖలీఫా తరువాత ఆయన కుమారుడు ఎమిర్ హమద్ అల్ ఖలీఫా అధికారం చేపట్టాడు. ఆయన పెద్ద ఎత్తున సంస్కరణలు మానవహక్కుల కార్యక్రమాలు చేపట్టాడు. 
2007లో బహ్రయిన్‌లో తిరిగి హింసాత్మక చర్యలు మొదలైన తరువాత మానవహక్కుల స్థితి దిగజారింది. 2011లో హ్యూమన్ రైట్స్ వాచ్ దేశంలోని మానవహక్కుల స్థితిని " దుర్భరం " వర్ణించింది. 
2011లో బహ్రయిన్ ఉద్యమం అణిచివేయబడిన తీరు బహ్రయిన్‌ను విమర్శకు గురిచేసింది. సెప్టెంబరులో ప్రభుత్వం విచారణ కొరకు నియమించిన కమీషన్‌ ఉద్యమ అణచివేత సమయంలో జరిగిన హింసను ధృవీకరించింది. 
తరువాత బాధాకరమైన పరిస్థితులు తిరిగి సంభవించకుండా నివారిస్తామని, సస్కరణలు చేపడతామని ప్రభుత్వం ప్రజలకు మాట ఇచ్చింది.
అయినప్పటికీ 2012 ఏప్రెల్‌లో ఆమెంస్టీ ఇంటర్నేషనల్, హ్యూమన్ రైట్స్ వాచ్ వంటి మానవహక్కుల సేవాసంస్థలు అందించిన నివేదికలు అదే తరహా హింసాత్మకచర్యలు కొనసాగుతున్నాయని తెలియజేసాయి.

కతారి టీ.వి ప్రసారం చేసిన డాక్యుమెంటరీ బహ్రయిన్ హింసాత్మకచర్యలను బహిర్గతం చేసిన కారణంగా కతర్, బహ్రయిన్ సంబంధాల మద్య సమస్యలు ఎదురైయ్యాయి. 
2014 నవంబరులో " గల్ఫ్ కార్పొరేషన్ కౌంసిల్ " మీటింగ్ తరువాత బహ్రయిన్ కతర్‌తో దౌత్యసంబంధాలను పునరుద్ధరిస్తామని ప్రకటించింది. 
ఆరోగ్యం
క్షీరదాలు
మానవ హక్కులు
చరిత్ర